31978L0891
L 311/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 28 септември 1978 година
относно адаптиране към техническия прогрес на приложенията към Директиви 75/106/ЕИО и 76/211/ЕИО на Съвета относно готовите опаковки
(78/891/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 71/316/ЕИО на Съвета от 26 юли 1971 г. относно сближаването на законодателствата на държавите-членки, отнасящи се до общите разпоредби за измервателните уреди и за методите за метрологичен контрол (1), изменена от Акта за присъединяване (2), и по-специално членове 17, 18 и 19 от него,
като взе предвид Директива 75/106/ЕИО на Съвета от 19 декември 1974 г. относно сближаване на законодателството на държавите-членки за определянето на обема на някои предварително опаковани течности (3),
като взе предвид Директива 76/211/ЕИО на Съвета от 20 януари 1976 г. относно сближаване на законодателствата на държавите-членки относно определянето на теглото и обема на някои продукти в готови опаковки (4),
като има предвид, че въвеждането на разпоредбите на Директива 76/211/ЕИО е доказало необходимостта от ревизия на допустимите отрицателни грешки и на класификацията на продуктите;
като има предвид, че една по-опростена класификация на готовите опаковки безусловно ще улесни тяхната подготовка за продажба и ще предложи на потребителя по-голям избор на продукти в готови опаковки;
като има предвид, че маркировката върху някои готови опаковки може в определени случаи да е с по-малка височина от тази, посочена в Директиви 75/106/ЕИО и 76/211/ЕИО, но все пак да е достатъчно видима и четлива;
като има предвид, че съвременните методи за статистически контрол дават възможност да се намали обхвата на процедурите за вземане на проби, които се уточняват в тези две директиви;
като има предвид, че предвидените в тази директива мерки са в съответствие със становището на комитета за адаптиране към техническия прогрес на директивите, разработени за преодоляване на техническите бариери пред сектора на търговията с измервателни уреди,
ПРИЕ НАСТОЯЩАТА ДИРЕКТИВА:
Член 1
Раздели 3.1, 4 и 5 от приложение I към Директива 75/106/ЕИО се заместват от съответстващите раздели в приложение I към тази директива.
Член 2
Раздели 2.4, 3.1. и 5 от приложение I на Директива 76/211/ЕИО се заместват от съответстващите раздели в приложение II към тази директива.
Раздели 2.5 и 2.6 се заличават.
Член 3
Приложенията II към Директиви 75/106/ЕИО и 76/211/ЕИО на Съвета се заместват до края, включвайки раздел 2.2 от текста, включен в приложение III към тази директива.
Член 4
1. Държавите-членки приемат необходимите законови, подзаконови и административни разпоредби, за да се съобразят с настоящата директива и които разпоредби да имат ефект от 1 януари 1980 г.
Те незабавно уведомяват Комисията за това.
2. Държавите-членки предоставят на Комисията текста на основните разпоредби от националното законодателство, които приемат в областта, уредена с настоящата директива.
Член 5
Адресати на настоящата директива са държавите-членки.
Съставено в Брюксел на 28 септември 1978 година.